Oficiālais Vēstnesis L 156 , 30/04/2004 Lpp. 0135 - 0137



Komisijas Lēmums (2004. gada 29. aprīlis), ar ko groza 2003. gada Pievienošanās akta X pielikuma A papildinājumu, lai iekļautu dažus Ungārijas gaļas nozares uzņēmumus tādu uzņēmumu sarakstā, kuri ir pārejas posmā (izziņots ar dokumenta numuru C(2004) 1715) (Dokuments attiecas uz EEZ) (2004/462/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu [1], un jo īpaši tā X pielikuma 5. nodaļas B iedaļas 1. punkta d) apakšpunktu, tā kā: (1) Pievienošanās akta X pielikuma 5. nodaļas B iedaļas 1. punkta a) apakšpunktā paredzēts, ka strukturālās prasības, kas noteiktas I pielikumā Padomes 1964. gada 26. jūnija Direktīvā 64/433/EEK par dzīvnieku veselības prasībām svaigas gaļas ražošanai un realizācijai [2], Ungārijas uzņēmumiem, kuri uzskaitīti Pievienošanās akta X pielikuma A papildinājumā, ievērojot dažus nosacījumus, nav piemērojamas līdz 2006. gada 31. decembrim. (2) Vēl 15 lieljaudas gaļas uzņēmumiem Ungārijā ir grūtības līdz 2004. gada 1. maijam izpildīt strukturālās prasības, kas noteiktas Direktīvas 64/433/EEK I pielikumā. (3) Minētajiem 15 uzņēmumiem attiecīgi vajadzīgs laiks modernizācijas pabeigšanai, lai pilnībā izpildītu attiecīgās strukturālās prasības, kas izklāstītas Direktīvā 64/433/EEK. (4) Minētie 15 uzņēmumi, kuru modernizācija pašreiz ir beigu posmā, ir snieguši ticamas garantijas, ka tiem ir līdzekļi, kas vajadzīgi, lai īsā laikā novērstu atlikušos trūkumus, un attiecībā uz modernizācijas pabeigšanu ir saņēmuši labvēlīgu atzinumu no Ungārijas Dzīvnieku veselības un pārtikas kontroles departamenta. (5) Par katra Ungārijas uzņēmuma trūkumiem ir pieejama sīkāka informācija. (6) Tas ir pamatojums tam, lai pēc Ungārijas pieprasījuma piešķirtu šiem 15 uzņēmumiem pārejas posmu, atvieglojot pāreju no Ungārijā esošā režīma uz tādu, kas rodas, piemērojot Kopienas tiesību aktus veterinārijas jomā. (7) Minēto 15 uzņēmumu modernizācija ir beigu posmā, pārejas posms nedrīkst pārsniegt 12 mēnešus. (8) Pastāvīgā pārtikas aprites un dzīvnieku veselības komiteja ir informēta par pasākumiem, kas paredzēti šajā lēmumā, IR PIEŅĒMUSI ŠĀDU LĒMUMU. 1. pants 1. Uzņēmumus, kas uzskaitīti šā lēmuma pielikumā, pievieno A papildinājumam, kurš minēts 2003. gada Pievienošanās akta X pielikuma 5. nodaļas B iedaļas 1. punktā. 2. Uzņēmumiem, kas iekļauti šā lēmuma pielikumā, ir piemērojami noteikumi, kuri paredzēti Pievienošanās akta X pielikuma 5. nodaļas B iedaļas 1. punkta b) apakšpunktā. 2. pants Šis lēmums stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma spēkā stāšanās dienā un saskaņā ar to. 3. pants Šis lēmums ir adresēts dalībvalstīm. Briselē, 2004. gada 29. aprīlī Komisijas vārdā — Komisijas loceklis David Byrne [1] OV L 236, 23.9.2003., 17. lpp. [2] OV L 236, 23.9.2003., 33. lpp. -------------------------------------------------- PIELIKUMS Gaļas uzņēmumi, kuri ir pārejas posmā Nr. | Veterinārā apstiprinājuma numurs | Uzņēmuma nosaukums un adrese | Gaļas nozare | Prasību izpildes termiņš | Uzņēmumu darbības veids | Svaigas gaļas ražošana – kaušana, izciršana | Gaļas produkti | Saldētava | 1. | 02522 | Halász Gábor, Ballószög | x | | | 31.12.2004. | 2. | 02523 | Fejes és Társa Kft., Kecel | x | | | 30.5.2004. | 3. | 02524 | Zvertyelhús Kft., Kisszállás | x | | | 31.12.2004. | 4. | 03525 | Atalante Kft., Kaszaper | x | | | 30.3.2005. | 5. | 04526 | Agrár COOP Kft, Mezőkövesd | x | | | 30.4.2005. | 6. | 06527 | MUR HÚS- M Kft, Martonvásár | x | | | 30.4.2005. | 7. | 06528 | Kalória Kft., Szabadbattyány | x | | | 30.4.2005. | 8. | 08529 | Hajdú-Hús 2000 Kft., Debrecen | x | | | 31.5.2004. | 9. | 08530 | Szoboszlóhús Kft., Hajdúhadház | x | | | 1.8.2004. | 10. | 08531 | IMKI-Food Kft., Biharnagybajom | x | | | 1.8.2004. | 11. | 11532 | Agro Produkt Kft, Pásztó | x | | | 1.11.2004. | 12. | 13533 | Carnarium Kft, Juta | x | | | 30.4.2005. | 13. | 13534 | Kapos-Ternero Kft., Hetes | x | | | 30.4.2005. | 14. | 14535 | Borkesz Hús Kft, Kisvárda | x | | | 31.3.2005. | 15. | 16536 | Hús Trió Kft, Simontornya | x | | | 30.3.2005. | --------------------------------------------------